
Înştiinţare. 


Rugăm pe toţi câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASI RA". 





Cetitorilor. 

Pe toți, cărora le ajunge în mani această foaie li 
rugăm să o cetească și dacă o socot de potrivită 
trebuințelor țărănimii să O răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca, 


Abonamentul e pe an . . . 4 cor. 
Pe jumătate de an . . . . 2 p. 
Pe trei luni . . . . . . . 1» 


Banii să se trimită la Administrația revistei 
„Tara noastră“. Sibiiu — Nagyszeben. Asociaţiune. 





Toți cărturarii noştri, mai ales cei în atingere apropiată 
cu țărănimea — preoții si învățătorii — sânt rugați a trimite 
acestei reviste articole si ştiri cari sânt în legătură cu trebile fä- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 


plată baneasca. 
— pp 

TEATRUL NOSTRU. 


Zilele trecute s'a ţinut în orășelul Cohalm adunarea 
Societăţii menite a înființă teatrul românesc în această 
țară. Conducătorul acesteia, care a pornit începuturile 
grele, muncitorul zelos Iosif Vulcan nu mai este între 
cei vii. 

Înainte cu zeci de ani s'a pornit această mișcare. 
losif Vulcan, care redactă pe atunci revista «Familia» 
și-a dat seama de marea însemnătate culturală ce poate 
aveă teatrul. Trupele lui Matei Milo sau Pascali cu- 
treerând orăşelele ardelene erau întovărășite de cea mai 
caldă însuflețire. Să ne închipuim ce cutremur sufletesc 
trezeau acele piese cari înfățișau pe dorobanţi înfruntând 
moartea la zidurile Plevnei! Ce undă de glume, ce rîs 
sănătos mișcă pe privitori în fața hazliei <Chirite în 
voiaj!» Pe urma acestor înfățișeri rămâneau multe sădite 
în suflete. Se trezeă fiorul dragostii de neam, se ridică 
biruitoare mândria în om. Avântul dorobanţului câștigă 
un înțeles tainic și răscoleă îndrăzneala sufletelor. Ră- 
mâneau frânturi de vorbe înțelepte, rămâneau glume și 
povești pe urma acestui teatru care aduceă cu sine o 
limbă românească frumoasă și curgătoare ca un cântec. 

Înţelegând puterea tainică a acestor lucruri 1. Vulcan 
s'a socotit să înceapă și dânsul înfiriparea unui asemenea 
teatru. S'a străduit mult harnicul scriitor pentru a se 
apropiă de ținta ce-și pusese. Aveă să lupte si aici cu 
toate greutăţile ce se pun în calea tuturor începuturilor 
la noi. Aceiaş nepricepere, aceeaș socoteală întârziată, 
aceleași codiri și mai presus de toate acea judecată ne- 

norocită a cărei cinste nu se poate ridică decât până 
la înălțimea stomacului. Cu toate aceste scriind zeci 
de ani, umblând în dreapta, cuvântând în stânga, po- 
vățuind la adunări si însuflețind între pahare a adunat 
ban de ban. Cu cât a crescut numărul știutorilor de 











+ Iosif Vulcan. 


carte a început să se destrame incetinel si neinfelegerea 
veche și s'au înmulțit oamenii jertfitori. Adunarile ace- 
stea au ajuns tot mai cercetate si cu vremea au devenit 
adevărate sărbători culturale. Tot mai multi s'au încălzit 
de gândul înființării unui teatru și tot mai mult s'a sporit 
numărul banilor adunaţi. 

Nu e apropiată încă împlinirea gândului care a po- 
vățuit o viață întreagă pe răposatul preşedinte al acestei 
societăți. Nici nu e lămurit încă felul împlinirii, care la 
urma urmei se poate poticni şi de vre-o poruncă venită 
de sus... Dar şi cu rezultatele de până astăzi se pot 
îndeplini multe lucruri bune. Se pot alege și sprigini 
an de an tineri cari să se pregătească pentru teatru. 
Se pot încurajă autorii pieselor bune și îndeosebi se 
pot câștigă bunii nostri scriitori pentru traducerea pie- 
selor străine de înaltă valoare. 

. Averea societății e ajunsă la o sumă destul de mare. 
In anul 1906 a fost de 385 mii 816 cor. Această sumă 
creşte încet deoarece numărul membrilor abia se urcă 
până la 500. 

Deocamdată lucrul cel mai însemnat e să îndemnăm 
oamenii noştri pentru spriginirea teatrului. Încurând va 
începe din nou să călătorească din oraș în oraș ar- 
tistul nostru Zaharie Bârsan, săvârşind aceiaş muncă 
ai cărei apostoli au fost odinioară Matei Milo și Pascali. 
Să mergem să-l ascultăm în nădejdea, că se apropie 
vremea, când vom puteă să ne închinăm frumosului si 
noi între păreții, ai căror cărămizi vor îi înjghebate din 
obolul nostru de popor sărac și năcăjit, dar cu credință 
în viitor. 


SCRISORI CATRA ȚĂRANI. 


IX. 
Bade Sofroane! 

Nu ştiu cum mi-se pare, când îți scriu, dar par'că moiu con- 
deiu 'n inimă şi cu tâșniturile din ea, astern pe hârtie durerile 
unui neam obidit care n'are tovarăș în lumea asta decât obida 
muncii, care mare alte nădejdi decât să lase de moştenire urma- 
şilor aceeaş povară, aceeaş obidă, aceeaş vieaţă stoarsă şi suptă 
de toate relele pământului, Că ori-unde ţi-ai aruncă săgețile gân- 
dului, vezi un rău, ori-unde ai înclină să-ţi odihneşti svâcniturile 
creerului, sai ca mușcat d'o viperă. 

Si dacă n'am fi noi de vină la aceste rele par'că tot ar mai 
fi, căci cel puţin ai aveă asupra cui să-ţi verşi paraponul, dar răul 
ăl mai mare, peste toate relele, este că tot noi suntem de vină... 
Şi când vezi aga ceva ţi-se strânge inima și par'cai vrea să-ţi 
stângi humina minţii şi să te pomeneșşti, dup'un vis dulce, în neființă. 

La rădăcina neamului nostru rod o grămadă de viermi: nesti- 
inta de carte, nerânduiala în cele economice, depărtarea dela 
traiul simplu şi cocoţarea cătră risipă, apoi mintea noastră uşor 
crezătoare, apoi aplecarea spre târăială, apoi firea noastră iute 
şi neastâmpărată, apoi lipsa de şcoli, apoi lâncezala când ii vorba 
să ne luăm şi noi după alţii la un lucru bun, apoi graba cu care 
dăm năvală la cele rele: lu vrăşmâăşie, la fătărnicie, răzbunare, 
la încăpâţinare; că noi lăsăm să treacă carul altuia peste grumazii 
nostri, dar nu iertâm vecinului să ne dea o învățătură, cu toate 
că noi singuri ştim bine că nu ne putem invata. 

Vezi, bade Șofroane, cine se gândeşte la toate astea, cine 
le vede cu ochii minţii toate astea, cine le simte cu coardele inimii 
toate astea, acela trebue să se cutremure în toată firea sa şi să 
'nece întrun oftat lung şi amar, că'n inima lui se face-o prăpastie 
adâncă şi creerul lui fierbe ca oala la foc. 

Si te 'ntebi: bine mă omule, oare păţăniile zilnice, nu 
sunt ele o şcoală destul de mare, ca să ne mai lăsăm de ce-i 
rău? Oare nu stă 'n capul fiecărui om atâta grăunte de minte 
ca să nu se bage de bună voie cu capul la năcaz? Oare, dacă 
nu ştim carte, nu-i vieața cu toate ale ei bune gi rele, o carte 
deschisă, din care poate invăţă binele şi răul? 

O fi! | i 

Dar „noi asa ne-am pomenit din mosi strămoși“... şi..,. 
„cum a trăit tata şi moşu om trâi şi noi!“ 

+ 

Îi iarnă! Bordeiusca stă 'ngropată 'n zăpadă; d'abeà răz- 
beşti să faci o potecă până la vecinu, de sus fulgii picură mereu 
şi-s înstelaţi încât In bătaia seninului ti-se par că-s boabe de argint. 

In curte mai stă o grău.ăjoară de lemne, în ogradă mai sunt 
ceva ogrinji pentru cele două vitufe, dar coșaru-i gol! Cel din 
urmă sac ii dus la moară 

In cuptor pâlpăie un foc atrăgător, în jurul lui cinci copi- 
laşi stau roată si invată colindele, că-i Crăciunu la uge. 

La masă, badea George stă răzimat cu capu între mani 
şi-i dus pe gânduri, de pur'că nici nu știe ce se petrece în juru lui. 

Un tropot in tindă, ca de scuturat de zăpadă, şi ușa des- 
chizându-se, lelea Rachila întră în casă cu răvaru de lapte, gol... 

— Joiana, a 'ntercat, George, nu mai dă lapte! 

Copiii sar în jurul ei. — Lupte mamă, şi eu vreau lapte 
dela Joiana! şi cel mai mic fara s'aștepte răspuns răpeşte ră- 
varu din mâna mă-si, şi văzându-l gol, o rupe într'un plâns 

sfăşietor. — Eu vreau lapte, mamă, eu vreau lapte dela Joiana 
că Vinereana n'are laptel... 

Şi badea George s'adânceşte tot mai mult în gânduri. „De 
ce-am muncit eu toată vara?,.. Rodul a fost bun, și tot să nu 
m'ajung !“ Și-şi face socoteala 'n cap: „trei saci i-am dat lui Burăh 
camătă şi un sac din datorie, îs patru, cinci saci i-am vândut 
de-am plătit camăta la bancă, trei saci i-am vândut de-am plătit 
darea, două care de fân le-am dat arândaşului, unul datoria şi 
unul camăta şi tot socotind aşă în cap, par'că simte sudori răci 
pe frunte şi sare ca muşcat: 

— lar trebue să "'mprumutăm! 

Lelea Rachila nu suflă o vorbă, recunoștea ea bine amăreala 
de care-i cuprinsă inima bărbatului său. 

Si badea George 'şi pune căciula 'n cap şi pleacă.... | 

,. Pleacă să-şi vândă rodul din vara viitoare, cu o dobândă 
îngrozitoare ... ferdelă pentru ferdelă, sac pentru sac, car pentru 


car... 
Li 


Iată, bade Şofroane, încă un rău care ne roade: 

Că dacă ai apucat odată pe mâna uzurarilor (cămătarilor) 
şi de mai eşti ceva dator lu bancă pentru vr'o falcă de moşie 
apoi îi vai şi-amar, c'apuci de mâneci cu datoria dintr'un blid, 
dar ea mâncă cu două linguri pe când dta numai cu una. 

Feriţi-vă dar de uzurari ca de mama focului, că ei sunt 
cei mai răi duşmani ai săteanului. | 

Nu se află 'n lume lipitoare mai urită ca uzurarul, nu să 
află `n lume dobitoc mai lacom ca el, nu poti da de fiară mai săl- 
batică ca uzurarul, când te-a ajuns păcatele să nu mai poţi purtà 
camâta, că el îi în stare să te scoată din bunul diale cu copii, 
în puterea iernii. 

Imprumutaţi dela bancă de cu vreme o sumuliţă, cât gân- 
diti că v'ar ajunge ca să treceţi peste iarnă, dacă cumva-i rodul 
slab în vr'un an, vindeţi un vitel, un purcel sau orice aveţi pe 
lângă casă şi vă faceţi năcazul că dă Dzeu la anul rod mai bun 
şi le faceţi la loc, — dar la uzurar să nu vă băgaţi slugi, că ei 
nu vă cer împrumutul, fără camăta, dar cu camăta ce i-o plă- 
titi în toată vara, îi plătiți de zece-ori împrumutul şi tot datori rä- 
mâneţi, Şi de se potriveşte să dea Dzeu încă un an rău, trebue 
să faceţi împrumut peste împrumut, că el vă dă bucuros! Si asa 
după câteva ierni rele, aţi rămas pe drumuri. 


© BCUCIuj 


764 “ŢARA "NOASTRA 





Feriţi-vă, încă odată zic, de uzurari ca de ciumă, că de 
nu, şi anul roditor va fi nerodilor!.... că va rod pentru el nu 
pentru Dvoastră, - 

Atâta trudă, atâta sudoare, cu care-i stropită glia de vea- 
curi framântată de bratele noastre, s'o lăsăm oare şi pe mai de- 
parte să ne-o mânce uzurarul? Nici până aci să nu fi ajuns ju- 
decata mintii noastre? 

Căci dacă-i asa, pentru noi nu mai rodesc spice, nu mai 
răsar flori; partea noastră-i munca, pălămida, brusturii şi mără- 
cinile.... * 


Gandesc, bade Sofroane, că ai priceput răspunsul meu despre 
uzurari. şi de nu li pricepe dintr'odată, framantati capul să-l pri- 
cepi, căci anume ti l-am scris asa in papainoage, ca să-ți baţi 
puţin capul cu el si asa să ti-se våre mai bine 'n minte. 

Cat pentru mine, zdrobit de osteneală, de munca zilnică, 
amărit de amăreala asternuta pe hârtie, simt cum pleoapele ochilor 
mi se închid şi trupul mă trage spre odihnă. 

Doamne, de-aş visà un vis frumos, un vis care să-mi tntă- 
rească nădejdile, care să-mi întărească inima, care să mă facă 
să cred şi pe mai departe în trăinicia neamului meu, atât de plin 
de duh şi-atât de mâncat de rele. 

Noapte bună, bade Şofroane, noapte bună! 

Delasântioana. 


ISTORIA UNEI PALARII. 


In începutul liniştit de toamnă, revăd Hârlăul şi Cotnarii. Am 
mai fost pe aici, cunosc si vechile pivniti domneşti, unde se zice 
că s'a găsit vin bătrân de sute de ani, numai în cămaşa lui. 
lângă doagele căzute ale antalelor; cunosc şi locul curților vechi 
ale Mariei Rareş si baia domnească, pe lângă care se aruncă 
acum gunoaele târgului şi rătăcese găinile si purceii mahnlalelor. 
lată. aproape de ruina băii, ruina unei biserici vechi. Primăria 
a început s'o reclădească; numai turnul dela poartă cade, se 
năruie zi cu zi năpădit de bălării. Văd iarăş uliti strâmte și mur- 
dare, câteva uliti curate si tăcute, apoi drumul drept printre 
dealuri mari odată bogate în vii. care duce la Cotnari. 

Acolo, la Cotnari, am fost de mult la culesul viilor, pe când 
încă nu dăduse molima filoxerii. Eram într'o cărută de tară cu 
doi cai. cu clopot. La deal caii suiau la pas și clopotul sună încet, 
iar eu priveam. cu ochii uimiti împrejurimile. Prin Costeşti prin 
Băiceni, în Cotnari, eşeau oameni cu cofăele pline de must. Am 
gustat şi eu odată. Omul de pe capră, știu că sorbeă îndelung 
si oftă după aceia greu, răcorit. lar când am ajuns la Cotnari, 

râdeă, spunea o mulţime de palavre și făcea el singur un haz 
nemaipomenit. 

Imi aduc aminte că am văzut pe acolo numai oameni veseli. 
Ardeă într'o seară un foc mare şi culegătorii de vii se strânseseră 
în jur. Coceau porumb pe lângă jar, mâncau şi beau must din 
cofăele. Un Tigan cântă dintr'o scripcă repede-repede, ţâriit, şi 
altul, printre limbile roşii ale focului, jucă, săreă în sus de un 
stat de om şi se păleă cu călcâiele în josul şalelor. 

Acuma şi târgul Hârlăului mi-s'a părut sărac şi mort, şi satul 
Cotnari l-am văzut cum este un sat de oameni năcăjiţi, care se 
luptă din greu cu pământul şi cu nevoi tot mai vrăşmaşe. Ș'acolo, 
în Cotnari, am aflat o întâmplare, un năcaz pe care l-a încercat 
un biet Român, unul Costache Dinu. Pe sătean l-am văzut: un 
om mic de stat, cu fruntea încreţită, cu obrazul ars de vânturi, 
cu ochii plini de negura năcazului. Istoria mi-a spus-o un om 
cum se cade din Hârlău; ş'am văzut dovezile faptelor în dosarele 
judecătoriei comunale. lar întâmplarea nu-i una: sunt multe, 
multe, care seamănă cu aceasta ca două picături de apă, sunt 
prea multe, din nenorocire. 

* è 

In Hârlău este un om care se bucură de destulă cinste in 
targul lui si pe care îl chiamă Strul Cuten. Acest Strul Cuten tine 
crasma, o crâşmă pe care o laudă oricine pentru vinaturile sale; 
se mai indeletniceste şi cu cămătăria şi cu cumpărarea şi vån- 
zarea grânelor. E şi om cu cap: stă în tara românească şi e 
supus rus, pentruca nu cumva odraslele sale să facă armata în 
tara în care locuesc şi se hrănesc. 

lată că într'o Duminecă, primăvara, într'o zi caldă plină de 
soare, întră în crâşma domnului Strul Cuten Românul! nostru din 
Cotnari, ca să soarbă un păhar de beutură. Se pune la masă, soarbe 
odată şi-şi dă căciula pe ceafă; mai soarbe odată şi-şi dă căciula 
pe ochi: aveă o căciulă mare şi frumoasă de-a mai mare dragul, 
prea mare şi prea călduroasă însă pentru începutul acela de pri- 
măvară. Dnul Strul Cuten bagă de seamă lucrul acesta și se 
gândește la o mică afacere. 

Intră în vorbă cu gospodarul: 

„Bade Costache, da de ce porti căciula pe vremea asta ? 

— Apoi dă, jupâne, ce să port altceva, dacă n'am pălărie? 

— N'ai pălărie? Ce zici? Cum se poate? Dacă n'ai, de ce 
nu-ți cumperi? 

— Cu ce să-mi cumpăr dacă n'am parale? 

— Parale, bade Costache? Ce vorbeşti? Dumneata nu ești 
parale? 

Dacă vrei dumneata, poţi să ai parale; îţi pot da eu... 

— Bine jupâne. să-mi dai, — şi ti le-oiu plăti cinstit. Acum 
însă n'o să pot. Dacă vrei. apoi să mă aştepţi până la toamnă. 

— Cum nu, bade Costache? Te aştept. Se poate să nu te 
aştept tocmai pe dumneata?“ 

Din vorbă în vorbă, cad oamenii la învoeală. Negustorul 
împrumută săteanului cinci lei; Costache Dinu făgăduiește să-i 
dee la toamnă. în schimb. o mierta de porumb. 

Sau înțeles, Românul a luat banii şi a plecat. Şi-a luat o 
pălărie pe care a dat trei lei şi optzeci de bani. Dupăce ese din 
prăvălie, se intâineşte cu doi prietini. A cumpărat omul o pălărie: 
trebue să-i dea aldămaș. Bun, hai înapoi, să beă aldămaşul la 
domnul Strul. 


Intră la domnul Strul, cer o jumătate de oca de rachiu şi 
cinstesc. 

Cum vorbiau mai înfierbântaţi şi cum Dinu se uită cu mândrie 
la pălăria lui, iată şi jupâcul. 

„Al bade Costache, ţi-ai luat pălărie şi beai şi aldămaș... 
Să-ţi fie de bine, dar mie nu mi-se cuvine aldămaș? 

— Cum nu? ce aldămaş, domnule Strul? | 

— Ce aldămaş? dobânda! Trebue să-mi dai dobândă la 
banii mei. 

Ce dobândă, jupâne? Nu-ţi dau pentru cinci lei o mierţă. 
de păpușoiu? Nu-i destulă dobânda asta? 

— Asa? O mierţă? Acela-i dreptul meu. Aşa puteam să ţiu 
banii la ladă. Eu cu ce trăesc? Dobânda e dreptul meu. 

— Bine, jupâne, dacă zici dumneata... 

— Apoi da, negustorul are dreptate, zic, cinstind, cei doi 
tovarăşi. 

— Bun. zice badea Dinu, dacă ziceţi şi voi... Atunci să-ți 
dau domnule Strulea si dobândă! 

— Atunci ne-am înţeles: dobânda se știe.. 

Se ştie în adevăr: procentul obicinuit e de cinei iat la frane 
pe săptămână. Pentru un leu, douăzeci de bani pe lună. Pentru 
cinci lei un leu pe lună. Până la toamnă, pentru opt luni de zile, 
opt lei dobândă la cinci lei. — Deci Românul aveă să platească 
toamna — în anul 1904 — o mierţă de porumb şi opt lei. 

Toamna vine; porumb nu s'a făcut. Strul Cuten chema pe 
sătean la socoteală. 

„Vină să ne socotim, bade Costache... Parcă eu iţi cer 
să-mi plăteşti ? Eu vreau numai să ne socotim... 

La socoteală, domnul Cuten îşi apără astfel interesele sale: 

„Bade Costache, azi păpuşoiul e scump, costă douăzeci şi 
patru de lei mierţa. . Aşa-i ori: nu? 

— Aşa-i, jupâne! 

— Va să zică, dacă mi-ai fi dat o mierţă de păpuşoiu, cum 
eră vorba, eu luam pe ea douăzeci şi patru de lei. Aşa-i? 

— Aşa, 

— Bun. Noi la anul avem să cumpărăm, dacă dă Dumnezeu, 
păpuşoiul cu opt lei mierta. Pentru datoria dumaitale de douăzeci 
şi patru de lei, dumneata a-i să-mi dai la anul trei mierte... 
Trei mierţe câte opt lei, face tocmai douăzeci şi patru de lei. 
Aşa-i ori nu? 

— Da, jupâne, cam aga-i.,. Să deă Dumnezeu să ajungem 
cu bine la anu; şi să deà Dumnezeu să se facă roada...” 

Trece nn an de zile. In toamna următoare iar secetă. Omul 
numai la plătit datoriile nu s: gândea. Dar domnul Strul nu mai 
putea aşteptă. Se hotărî să dea în judecată pe Român. 

Românul îi datoreşte trei mierţe de porumb. Trei mierţe de 
porumb, pe vremea aceia, prefuiau şazeci şi doi de lei, câte 
douăzeci si patru de lei mierța. — Ca să nu umble prin judecăţi 
şi ca să nu cheltuiască mult, domnul! Strul face plângerea la ju- 
decătoria comunală — care judecă până la cincizeci de lei — şi 
dă în judecată pe Costache Dinu pentru două mierţe de porumb 
sau patruzeci și opt de lei. 

La judecată se întâmplă ca unul din jurati să fie tocmai 
unul din tovarăşii aldămașului pălăriei. El a fost la învoeală şi 
el ştie că badea Costache are să aeà bani negustorului. Judecata 
hotăreşte deci ca negustorul să-şi ia dreptul său, condamnă pe 
Costache să dea cele două mierţe de porumb, sau patruzeci şi 
opt de lei, plus cinci lei cheltuieli de judecată, ceeace face 
cincizeci și trei de lei. 

Trece termenul de apel, o lună de zile. Domnul Strul Cuten 
ia hotărirea definitivă şi o învesteşte cu formula executorie. Apoi 
pune hârtia în buzunar şi aşteaptă. 

Costache Dinu însă e dator si la credit cu 120 de lei. 

Strul Cuten scoate in vânzare singura păreche de boi a Ro- 
mânului. Boii se vând cu 163 de lei. Creditul îşi ia partea: 120 
de lei. Domnul Cuten ia restul de 43 de lei si Costache Dinu îi 
mai rămâne dator cu 10 lei. 

Săracul badea Dinu, şi a îndesat în cap pălăria cea veche 
şi s'a pus să facă pe degete socoteală de ce a dat și de ce mai 
are să deă. 

De când s'a împrumutat, a plătit dobândă, câte un leu pe 
lună la cinci. In cele opt lun: a plătit opt lei. Peurmă n'a mai 
plătit până ce a p'erdut boii. Dur acum are altă datorie, de zece 
lei, — la care dobânda iar sporeşte. Pentru pălăria lui pleoştită, 
pe care ş'o indeasă pe ochi, a plătit aşa: opt lei, plus patruzeci 
şi trei din vânzarea boilor, — și cu zece lei ce mai are a da, în 
total şaizeci şi unul de lei. 

A găsit socoteala. Palăria il costă 61 de lei! Si dac'a vrea 
Dumnezeu şi dreptătile lumii, — poate vor spori şi ceştealalţi 10 
lei de datorie! 

Când am aflat întâmplarea aceasta, nu m'am mai gândit să 
cercetez frumuseţile locurilor. Năcazurile oamenilor au de multeori 
mai multă măreție decât un deal prăpăstios. Rămâi lnmărmurit 
în faţa lor şi nici nu-ţi vine a crede. 

(Din „Albina"). Mihail Sadoveanu. 

ARATURI DE TOAMNA. 


Când zicem araturi de toamnă nu înţelegem arăturile ce se 
fac pentru sămănăturile de toamnă; ci acelea cari se fac toamna 
târziu sau pe la începutul iernii pentru sămănăturile de primăvară. 

Arăturile de toamnă se fac totdeauna adânci. Peste iarnă 
pământul se mărunţeşte si îmbunătățeşte prin înghet şi ger; iar 
primăvara pentru sămănat ajunge si numai o arătură mai pe 
deasupra. 

Pentru plantele de săpat, cum sut cucuruzul, napii si al- 
tele se ară de obiceiu mai adânc decât pentru cereale. De aceea 
e bine ca pentru astfel de plante să se facă totdeauna arături 
adânci de toamna. 

Obiceiul de a se face astfel de arături este prea puţin răs- 
pândit în poporul nostru, şi urmarea e că fără de lucrarea aceasta 
de toamna plantele adesea nu isbutese pe deplin. 

Din contră arăturile de toamna nu numai că suplinese în 
oarecare măsură chiar şi gunoiul, dar sunt folositoare plantelor 
atât în anii ploioşi cât şi în cei secetoşi, 

Arăturile adânci şi mai ales cele de toamna dau puteri 
nouă, întineresc pământul şi-l fac să deă cu mult mai multe gi 
mai bune bucate ca în trecut, i 

De aceea, iubiţi plugari, faceţi arături adânci de toamna, 
şi veţi adăugă mult, foarte mult, la sporirea agoniselii voastre, 


PLANTAREA POMILOR. 


La noi plantarea pomilor se face de obiceiu primăvara, — 
deşi s'a dovedit indeajuns, că cel mai potrivit timp pentru plantare 
este toamna târziu, în Noemvrie. Pomii plantați acum se prind 
mai sigur și dau mai bine încă în anul prim. 

Cele mai de căpetenie reguli pentru plantarea pomilor sunt. 
următoarele: 

Groapa trebue făcută destul de largă şi adâncă: cel puţin 
de un metru lată şi 80 cm. adâncă. În fiecare groapă să se pună 
numai pământ bun, strămutând în altă parte pământul scos din 
partea de cătră fundul gropii. 

Groapa se umple cam */, parte cu pământ bun, apoi se pune 
pomul în mijloc şi se așează printre rădăcini şi peste ele pământ 
cât se poate mai bun si mai bine măruntit. Se îndeasă apoi pă- 
mântul deasupra rădăcinilor şi se toarnă apă din destul. După 
aceasta se umple groapa de tot cu pământ, aşa că la suprafață 
să aibă o ridicătură, căreia i-se dă formă de blid în jurul po- 
mului. Pomul trebue să stee drept, să nu fie mai afară sau 
mai înlăuntru de cum a fost în locul cel vechiu; totuş e bine 
dacă el se așează mai adânc cu 3—4 cm. de cât a fost mai 
înainte. 

Cerinta de căpetenie este ca fiecare pom să fie plantat în 
loc bun, să fie bine udat şi în anul prim să aibă umezeală ne- 
întrerupt. In lunile de vară mai ales pomii trebue udaţi din greu. 
Pomilor să li-se pună câte un par ca sprijin contra vânturilor şi 
ca să-i ţină în poziţie dreaptă. Toate rădăcinile vătămate să fie 
tăiate la vârf cu un cuţit ager. 

Coroana se va curăţi numai în primăvară. 

Pentru pomii cari se vor plantă la primăvară e bine să se 
facă gropile din toamnă. Săteanul. 


STATUTE 


pentru grânarul cultului gr.-cat. din Dostat. 
(Sfarsit). 
VI, Modalitatea împrumutărei dela grânar. 


8. 13. Dela granar se vor împărtăşi cu imprumuturi pe 
lângă anumite /, ce se vor statori pentru acel an, de cătră comitet: 
1. numai membrii grânarului; 2. nemembrilor aga |-se poate votă 
împrumut, dacă se înscriu ca membri ordinari, obligăndu-se a 
plăti taxa în 5 ori 10 ani decursivi, 


8. 14. Imprumutul se acoardă numai pe lângă ‘garanție cu. 
chizeş plătitor. 


$. 15. Tot insul care dorește a se împrumută dela grânar 
se va înstiință la prezident, spunându-și cantitatea imprumutului 
şi numindu-și şi caventul. 


$. 16. Prezidentul din timp în timp convocă comitetul 
spre a deliberă asupra cererilor de împrumut; acesta va acordă 
ori respinge cererea, nefiind obligat a-și motivà eventuala re- 
spingere. 

La tot casul acordarea va fi goRdiORAtă dela preserierile 
S-ilor 13, 14, 15. 


$. 17. Manipulantul în contelegere cu controlorul primind 
asemnarea în scris dată de prezident despre votarea prin comitet 
a imprumutului, vor măsura competentului bucatele şi-'şi vor induce 
în ziuarul lor împrumutul, iar ser:sorile prezidentului le vor păstră 
ca document pentru socoteli. 


§. 18. La cas dacă împrumutătorul va cere să 'i-se facă 
contractul de imprumutare de cătră prezident, acela este obligat 
a-l scrie pentru taxa de 20 ban: (10 cr.) 


$. 19.  Bucatele împrumutate, — respective preţul lor sta- 
torit prin comitet, — va fi a se replăti la terminul fixat fără nici 
o provocare. Eventuala neplătire se va execută prin antistia co- 
munală, premergând procedura sumarie. 

Cel improcesuat isi va perde dreptul de a mai putea im- 
prumută. 

20. Quantul imprumutului nu poate fi mai mare ca preţul 

a 10 terdele, ori mai mic ca prețul à 2 ferdele pentru un contract. 


8. 21. Cu banii încassaţi pentru buvatele vândute pe termin, 
comitetul se va îngriji ca în tot ănul până la finea lunei lanuarie 
a fiecărui an să cumpere cu preţul de zi alte bucate. 


8. 22. Bucatele din grânar nu se pot preface în bani, pentru 
a fi manipulaţi, fără deliberarea adunărei generale, convocată 
anume spre acest scop, când aflându-se mai proventuoasă vin- 
derea bucatelor poate dispune comitetului să o facă, însă numai 
așa, ca 1/, parte a statului activ, să rămână spre manipulare 
în natură. 

$. 23. Capitalul câștigat din vinderea bucatelor se va de- 
“pune pe lângă dobândă sigură sub numirea de „fondul cultului 
gr.-cat din Doştat“ la cassa centrală arhidiecezană din Biaj spre 
mai departe administrare, 


§. 24. Membrii comitetului poartă oficiul gratuit. Adunarea 
generală însă le poate votă oarecare remunerare pentru osteneli. . 


$, 25. Socotelile anuale după aprobare din partea adunărei 
generale sunt a se subşterne in două exemplare, alăturând pro- 
tocol despre publicarea acelora dimpreună cu toate documentele 
prin oticiul protopopese Ven. exuctorat arhidiecezan spre supra- 
revisuire. 

$. 26. Taxa exactorală arhidiecezană se va plăti din ve- 
nitele fondului pentru suprarevisuirea socotelilor „fondului grâ- 
narului“ conform pescriseior statutelor exuctoratului arhidiecezan. 

8. 27. Subventţiuni din venitele fondului pentru pluta în- 
vățătorului, nici la un cas nu se vor puteă votă, inainte de a fi 
ajuns venitul curat anual al fondului la cel putin Ya parte a sa- 
larului statorit pe an pentru învățătorul ordinar. Dar şi atunci 
din venitul intreg 1/, totdeauna se va capitaliză. 

8. 28. Presentele statute speciale pentru administrarea fon- 
dului „Grânarului* nu derougă nimic preseriselor statutelor ar- 
hidiecezune gr.-cat. de Aiba-lulia— Făgăraş votate în 1898, pentru 
administrareu averilor bisericeşti şcolare. 

8. 29. Modificarea statutelor prezente se va puteă face 
numa: cu o majoritate absolută de voturi a membrilor intruniți 
în udunurea generală, convocată exclusiv spre acest scop, care 
schimbare va trebui să obțină in tot cazul aprobarea Ven. con- 
sistor metropolitan. 

$. 30. La caz de a se desființă fondul grânarului din ori-ce 
cauze neprevăzute, capitalul ori interesele aceluia nici la un caz 
nu se vor intrebuinţă spre alt scop, decât pentru acoperirea Sa- 
larului docenta! din Doştat, până când şcoala va purtà caracter 
gr.cat. și mba de propunere va fi cea română. 

§. 81. Prezentele statute vor fi obligătoare pentru toţi 
membrii subscrisi la alăturatul proces indatace vor fi aprobate 
de cătră Ven. consistor metropolitan din Blaj. 

Dostat, 21 Martie 1899. 

N. N. prez. (L. S.) 

N. a oá 

` curatori gi repre- 
N. N./ zentanti ai popo- 
N. x] rului. 

Nr. 1597/1899. 

Se aproabă cu observarea la $-ul 6, că parohul locului numai cu apro- 
barea consistorului arhiepiseopese poate fi lipsit de postul de- prezident al 
comitetului chemat a administră  „Grânarul“. i 

Blaj, din şedinţa consistorială ţinută în 1 Aprilie 1699, 


(L. 8.) Victor, Metropolit m. p. 


ŞTIRI. 


In 15 Noemvrie s'a desbatut înaintea curții cu jurati din 
Cluj procesul colaboratorului nostru Dr. Ioan Lupas, profesor la 
seminarul „Andreian* din Sibiiu, intentat pentru publicarea artico- 
lului- „Toate plugurile umblă“ în numărul 14 al revistei noastre. 
Procurorul a găsit agitaţie împotriva „tagmei proprietarilor. Dl 
Lupaş a fost condamnat de curtea cu juraţi la 3 luni închisoare 
de stat şi 200 cor. S'a înaintat apel. 

i @ 

Semne bune în părțile Hârtibaciului. Abia sunt câţiva ani de 
când în părţile Hârtibaciului nu erà nici o mișcare vestitoare de 
mai bine. De când s'a stabilit în Fofeldea di N. P. Petrescu des- 
part. „Agnita“ al Asociaţiunii face frumoase progrese, numărul 
membrilor Asociaţiunii creşte, se ţin prelegeri şi se înfiinţează bi- 
blioteci poporale în comune. 

lar de când sa aşezat ca protopop în Agnita dl Joachim 
Muntean biserica, şcoala și trebile culturale şi economice au în 
dânsul un conducător priceput și devotat. Prin conducerea şi 
mijlocirea d-lui Muntean s'a cumpărat casă tractuală in Agnita, 
s'a înfiinţat acolo banca „Frăția“ şi o reuniune a femeilor din 
tract pusă sub ocrotirea bisericii. 

Ri © 

Adunarea generală a Reuniunii învăţătorilor gr.-cat. din arhi- 
"dieceză ţinută in Blaj, a hotarit, între altele, să facă paşii de lipsă 
la Coansistor pentru intregirea în timpul cel mai scurt a salariilor 
în înţelesul legii; a premiat 3 teme puse la concurs; 1. Lucrarea 

înv. Octavian Pop din Vad cu titlul „Şcoala în serviciul economiei 
şi industriei“ cu K 60:—; 2. Lucrarea inv. Isidor Dopp din Me- 
diaş cu titlul „Cum s'ar putea provedea şcolarii săraci cu cărţile 
şi rechizitele necesare, eventual şi cu vestminte! cu K 50—; 3. Si 
tot înv. Dopp a fost premiat de asemenea cu un premiu de 
K 50:— pentru lucrarea: „Cum şi-ar putea cantorii-învățătorii no- 
` stri îmbunătăți starea lor materială prin lucrarea raţională a pă- 
mântului socotit în salar 2* 


Despărțământul Sibiu al „Reuniunii învăţătorilor gr.-cat. din 
arhidieceza de Alba-lulia şi Făgăraş* își va ţineă adunarea de 
toamnă la 3 Decemvrie st. n. a. c. în localul școalei gr.-cat. din 
Sibiiu. Este dorit ca învăţătorimea să fie încurajată cu astfel de 
prilejuri prin participarea cât mai număroasă a oamenilor nostri 


de bine. 
o 


> Solidaritatea“. Direcţiunea asocierii băncilor, „Solidaritatea“ 
_a ținut în 17 crt. cea dintâiu şedinţă după înregistrarea firmei, 
luând la cunoştinţă această înregistrare. Numărul băncilor, cari 
fac parte până acum din asociare, este de 72, iar părţile fun- 
damentale subscrise fac impreună K 39,000. “Se speră, că toate 
bâneile vor întră în şirul membrilor cu părţi fundamentale cât 
mai multe, pentrucă „Solidaritatea“ numai astfel îşi va puteă 
implini frumoasa şi folositoarea sa chemare. S'a votat un Regu- 
lament pentru funcționari şi altul pentru Secţiunile „Asociării“. 
Mai departe s'au făcut pașii trebuincioşi pentru publicarea pe 
viitor a „Revistei Economice“ ca foae a „Solidarităţii“ cum și 
pentru publicarea Anuarului băncilor noastre. Asociarea aceasta 
este un mijloc însemnat de întărire şi asigurare a viitorului băn- 
cilor noastre, cum și de a pune la cale multe alte lucruri bune; 
de aceea, e neapărat trebuincios, să facă parte din această asociare 
toate băncile până la una. 


Roada vinului în acest an în ţara noastră a fost mai slabă 
decât mijlocie; vinul e mai bun decât în anul trecut şi se vinde | 
cel de rând cu K 36—50, iar cel mai bun cu K 60—80 hitr. 

9 

Distribuire de galite. Ministerul de agricultură va distribui! 
şi în acest an galiţe de soiu mai nobil. Cererile se fac prin mi- 
jlocirea reuniuuilor de agricultură. Este pus la cale şi un fel de” 
schimb ul gahţelor din diferite regiuni, care se poate face tot 
prin mijlocirea reuniunilor de agricultură. 











Editor: Octavian Goga. Tiparul tipografiei arhidiecezane. Sibiiu. 

